Source: https://ispis.sk/judikatura/KSKE/7S81/2011
Timestamp: 2020-04-01 22:59:05+00:00
Document Index: 5969560

Matched Legal Cases: ['§ 103', '§ 14', '§ 14', '§ 34', '§ 246', '§ 146', '§ 42', 'súd ', 'súd ', 'súd ', '§ 103', 'súd ', 'súd ', '§ 14', '§ 14', '§ 34', 'súd ', 'súd ', '§ 246', '§ 103', '§ 146', '§ 246', 'súd ', '§ 42']

KSKE 7 S 81/2011 - iSpis
iSpis Judikatúra – KSKE 7 S 81/2011
KS v Košiciach, dátum 22.05.2012, sp.zn. KSKE 7 S 81/2011
§ 103 OSP § 14 ods. 1 SPR § 14 ods. 2 SPR § 34 ods. 1 zákona č. 50/1976 § 246c ods. 1 OSP § 146 ods. 1 písm. c) OSP § 42 ods. 3 OSP
Súd: Krajský súd Košice Spisová značka: 7S/81/2011 Identifikačné číslo súdneho spisu: 7011200748 Dátum vydania rozhodnutia: 23. 05. 2012 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2012:7011200748.1
Uznesenie Krajský súd v Košiciach v právnej veci žalobcu: O. T., D.. XX.XX.XXXX, N. G. XXX/X, Z., občianka SR, zastúpená JUDr. Martinom Balčíkom, advokátom, Na rožku č. 7, Košice, proti žalovanému: Mesto Sečovce, Námestie Sv. Cyrila a Metoda 47/27, o preskúmanie rozhodnutia žalovaného č. 102/005/2011 zo dňa 18.01.2011, takto
Konanie z a s t a v u j e .
Napadnutým rozhodnutím žalovaného č. 102/005/2011 zo dňa 18.01.2011 bolo rozhodnuté v prospech stavebníka AHA spol. s r.o. Košice, Štefana Kukuru 12, Michalovce o umiestnenie stavby Polyfunkčné centrum Sečovce .
Žalobkyňa podala žalobu na súd z dôvodu, že v konaní o umiestnení stavby nebola prizvaná ako účastníčka konania, čo potvrdzuje podanie žalobkyne zo dňa 29.06.2011.
Podľa ust. § 103 O.s.p. kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania) .
Z administratívneho spisu - dokumentácie pre umiestnenie stavby súd zistil, že žalobkyňa nie je vlastníčkou susednej nehnuteľnosti k stavbe Polyfunkčné centrum Sečovce .
Podľa ust. § 14 ods. 1 Správneho poriadku, účastníkom konania je ten, o koho právach, právom chránených záujmoch alebo povinnostiach sa má konať alebo koho práva, právom chránené záujmy alebo povinnosti môžu byť rozhodnutím priamo dotknuté; účastníkom konania je aj ten, kto tvrdí, že môže byť rozhodnutím vo svojich právach, právom chránených záujmoch alebo povinnostiach priamo dotknutý, a to až do času, kým sa preukáže opak.
Podľa ust. § 14 ods. 2 Správneho poriadku účastníkom konania je aj ten, komu osobitný zákon také postavenie priznáva. Žalobné dôvody pokiaľ ide o dokumentáciu objektu SO 12 riešia dopravnú situáciu na štátnej ceste 1/50 v smere Michalovce - Košice, dotýkajú sa riešenia dopravnej situácie a nie konkrétnych vlastníckych vzťahov alebo iných práv žalobkyne. Podľa ust. § 34 ods. 1 zák. č. 50/1976 Zb. (Stavebný zákon) , účastníkom územného konania je navrhovateľ, obec, ak nie je stavebným úradom príslušným na územné konanie, a ten, komu toto postavenie vyplýva z osobitných predpisov.
Postavenie žalobkyne - byť účastníčkou územného konania o umiestnení predmetnej stavby nevyplýva zo žiadnych právnych predpisov, preto s ňou správny orgán nekonal.
Žalobkyňa nebola účastníčkou správneho konania zo zákonných dôvodov vyššie uvedených, pričom súd z administratívneho spisu nezistil hmotnoprávny pomer žalobkyne k veci.
Vzhľadom na vyššie uvedené zákonné ustanovenia súd konanie zastavil, s poukazom na ust. § 246c ods. 1, § 103 O.s.p.
O náhrade trov konania bolo rozhodnuté podľa ust. § 146 ods. 1 písm. c/, § 246c ods. 1 O.s.p.
Vo veci rozhodol senát pomerom hlasov 3:0.
Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach.
V odvolaní sa má popri všeobecných náležitostiach (§ 42 ods.3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.